[ તંત્રીનોંધ : હકીકતે જેઓ પારકાને પોતાના ગણીને તેમનાં સુખ-દુઃખ પોતાનાં સમજે છે એને તેમને મદદરૂપ થાય છે તેઓને જગત એમ જ કહે છે કે ‘તમારું મગજ તો ઠેકાણે છે ને ?’ જગત બૌદ્ધિક લોકોથી ભરેલું છે. બૌદ્ધિક લોકોને દરેક વાતમાં શંકા પડે છે. બૌદ્ધિક લોકોને હાર્દિક થતાં વાર લાગે છે. તેઓ તર્કબદ્ધ રીતે ગરીબ ને અમીર અને અમીરને ગરીબ સાબિત કરી શકે છે. બળદ, કૂવો, ખેતર, ઘર ભાળીને તેઓ માણસને પૈસાદાર ગણી લે છે…. પરંતુ એ કઈ સ્થિતિમાં છે તે તેઓ જોઈ શકતાં નથી. લેખકે અહીં અભાવનું અને અંદરના ખાલીપાનું હૃદયસ્પર્શી વર્ણન કર્યું છે. વાર્તાનું સારતત્વ છે તાર્કિક મનને હાર્દિક થવાનો મળેલો બોધપાઠ !]